Гео Милев
На махлата котките

chitanka.info

Събрали се котаците,

писаните и маците

                от цялата махла:

                мяу… мя…!

Днес има пуйка печена,

на мръвчици насечена —

                крак, шийка и крила…

И сладък дъх подушили,

гърлата си отпушили,

                събрали се отвред —

                и през плет,

                и през врата

катерят се, провират се

и гладни — гладно взират се

                с разтворени уста.

Но ако пусна кучето,

ще ги научи то

                тогаз —

                и ще се разбере

                добре,

че нашта пуйка печена.

на мръвчици насечена,

                е само зарад нас.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.